تورکیه‌نین واشینگتون سفیری سردار کیلیچ، آمریکانین آغ ائو میللی امنیت مصلحتچی‌سی جان بولتون ایله گؤروشوب.
سفیر کیلیچ، گؤروشمه ایله علاقه‌دار اولا‌راق، حاقیندا حقوقی پروسه داوام ائدن فتح الله چی ترور تشکیلاتی فتو و بؤلوجو ترور تشکیلاتی پ.ک.ک ایله علاقه‌لی آمریکا‌لی کشیش مسئله‌سینده تورکیه‌نین موضع سینی تکرار و آچیق شکیلده ایفاده ائتدیک‌لرینی سؤیله‌دی.
گؤروشمه یه دایر آغ ائو سؤزچوسو ساراه سندرز ده یازی‌لی بیانات وئریب.
آچیقلامادا، سفیر سردار کیلیچ ایله میللی امنیت موشاویری بولتون ون، آمریکالی کشیش، او جمله‌دن تورک آمریکان موناسیبت‌لرینی گؤروشدوگو بیلدیریلیب.
تورکیه‌دکی محکمه پروسه سی داوام ائدن آمریکا‌لی کشیش برانسون ایله باغلی ایکی اؤلکه مقاملاری آراسیندا کئچن هفته واشینگتوندا گؤروشمه‌لر کئچیریلمیشدی.
